《和太守临清阁一首》
宋代·韦骧

朱阁新前构，峥嵘枕水端。地饶千顷秀，天付四时寒。

波蹙龙鳞千，山斜凤翼攒。晴光照毛发，翠霭夺华丹。

贺老空游鉴，严公浪记滩。轩窗通浩荡，榱桷变彫残。

静极尘机丧，清多饵钓难。来当思洁白，意不在游盘。

气爽如开浚，堤环若刈兰。绘工忧措手，诗将勇濡翰。

远目穷层汉，澄心俯曲栏。鸢鱼皆自得，宇宙始知宽。

神物亨中发，贤侯与众欢。政声喧盛美，隅泣解辛酸。

登览临春昼，雍容兀醉冠。千龄幸臣宋，五裤正歌潘。

环佩锵芳席，旌麾揭画竿。笳箫音嘒嘒，貔虎势桓桓。

俗乐芹争采，宾归铗不弹。落成今日事，遗爱永江干。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。